Jei vanduo teka pro lubas, nedelsdami kvieskite avarinę tarnybą, namą aptarnaujančios įmonės ar bendrijos atsakingus darbuotojus.
Kai vanduo jau nebėga, o radote sugadintą apliejimo metu turtą, kreipkitės į namą administruojančią įmonę, kad nustatytų įvykio priežastis bei kaltininkus.
Kreipkitės į kaimynus, kad jie patikrintų, ar vanduo teka ne iš jiems priklausančių patalpų.
Ant grindų pastatykite indą vandeniui surinkti. Susemkite išsiliejusį vandenį, nusausinkite grindis. Pagal galimybes apdenkite baldus, elektros prietaisus, atsargas, įrenginius, kad sumažintumėte galimus nuostolius.
Nelieskite elektros jungiklių ar laidų, jei manote, kad juos galėjo pažeisti vanduo. Jei nesate tikras – išjunkite elektrą.
Esamą situaciją užfiksuokite nuotraukose, kurias vėliau pateiksite draudimo bendrovei.
Informuokite apie įvykį namo pirmininką ar namo administratorių.
Įvykį registruokite internetu. Pagal galimybes, registruojant pridėkite keletą nuotraukų ar žalą patvirtinančius dokumentus.